यू-१९ विश्वकप : बंगलादेशलाई नेपालले दियो  १७० रनको लक्ष्य
दक्षिण अफ्रिकामा जारी यू-१९ विश्वकप क्रिकेटमा नेपालले सुपर सिक्सको पहिलो खेलमा बंगलादेशलाई १७० रनको लक्ष्य दिएको छ । टस जितेर पहिला ब्याटिङ गरेको नेपालले ४९.५ ओभरमा सबै विकेट गुमाउँदै १६९ रन बनायो । 
काठमाडौँ — दक्षिण अफ्रिकामा जारी यू-१९ विश्वकप क्रिकेटमा नेपालले सुपर सिक्सको पहिलो खेलमा बंगलादेशलाई १७० रनको लक्ष्य दिएको छ । टस जितेर पहिला ब्याटिङ गरेको नेपालले ४९.५ ओभरमा सबै विकेट गुमाउँदै १६९ रन बनायो । नेपालको तर्फबाट विशालविक्रम केसीले १०० बलमा ४८ रन बनाए । यस्तै कप्तान देव खनालले ६० बलमा ३५ रन बनाए । ओपनर ब्याट्सम्यान अर्जुन कुमालले १४ रन बताए । तल्लोक्रमका सुवास भण्डारीले १८ रन बनाए । नेपालका अन्य ब्याट्सम्यानले दोहोरो अंकको रन जोड् सकेनन् । बंगलादेशको तर्फबाट रोहनत दौल्लाह बोर्सनले ४ र शेख पइवेज रब्बीले ३ विकेट लिए । नेपाल समूह चरणका खेलमा नेपाल न्युजिल्यान्ड र पाकिस्तानसँग पराजित भएको थियो । त्यस्तै अफगानिस्तानलाई जित्दै सुपर सिक्समा पुगेको हो ।नेपाल आईसीसी यू–१९ विश्वकप क्रिकेटको सुपर सिक्समा आफ्नो पहिलो खेल खेल्नुअघि नै सेमिफाइनल दौडबाट बाहिर भइसकेको छ । भारत र पाकिस्तानले मंगलबार आ–आफ्नो खेल जितेर सेमिफाइनलको सम्भावना बलियो बनाएसँगै नेपालको अर्को चरणमा पुग्ने सम्भावना टुंगिएको हो ।